Атырау қалалық экономика және бюджеттік жоспарлау бөлімі мемлекеттік мекемесінің қызметіне жүргізілген сыбайлас жемқорлық тәуекелдеріне ішкі талдау қорытындылары бойынша
Талдамалық анықтама

Қазақстан Республикасы мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген «Сыбайлас жемқорлық тәуекелдеріне ішкі талдау жүргізудің үлгілік қағидаларына», Атырау қалалық экономика және бюджеттік жоспарлау бөлімінің 2026 жылғы 20 тамыздағы                      №23 «Сыбайлас жемқорлық тәуекелдеріне ішкі талдау жүргізу туралы» бұйрығына сәйкес бөлімнің қызметіне 2026 жылдың 5 қаңтар мен                       5 шілде аралығындағы жұмыс кезеңіне ағымдағы жылдың 24 тамыз –                  24 қыркүйек аралығында сыбайлас жемқорлық тәуекелдеріне ішкі талдау жүргізілді.
Сыбайлас жемқорлық тәуекелдеріне ішкі талдау қорытындысы бойынша талдамалық анықтама төмендегі жұмыс тобымен жасақталды:
· бөлім басшысының орынбасары – Утегалиева Айнур Камбаровна;
· бюджеттік жоспарлау секторының меңгерушісі – Кабдешова Акмарал Бериковна;
· бюджеттік жоспарлау секторының бас маманы – Дуйсенова Муслима Сатыбековна;
· экономикалық талдау және жоспарлау секторының меңгерушісі – Муханбеткалиева Лилия Камбаровна;
· экономикалық талдау және жоспарлау секторының бас маманы – Мсабаева Дина Сейтжанқызы.

1. Бөлім қызметіндегі нормативтік-құқықтық актілердегі сыбайлас жемқорлық тәуекелдерін анықтау

          1.1. «Экономикалық талдау және жоспарлау» секторы жұмыс барысында келесі нормативтік құқықтық актілерді басшылыққа алады: 
	- «Қазақстан Республикасы мемлекеттік қызметшілерінің әдептілік нормаларын және мінез-құлық қағидаларын одан әрі жетілдіру жөніндегі шаралар туралы» Қазақстан Республикасы Президентінің 2015 жылғы 29 желтоқсандағы № 153 Жарлығы;
- «Қазақстан Республикасының Бюджет Кодексі» 2025 жылғы 15 наурыздағы № 171-VIII;
- «Қазақстан Республикасының Еңбек Кодексі» 2015 жылғы 23 қарашадағы № 414-V;
-  «Қазақстан Республикасының мемлекеттік қызмет туралы заңы» 2026 жылғы 19 мамырдағы №290-VIII;
- Қазақстан Республикасы Үкіметінің 2017 жылғы 29 қарашадағы №790 «Қазақстан Республикасындағы мемлекеттік жоспарлау жүйесі туралы» қаулысы;
	 - «Сыбайлас жемқорлыққа қарсы іс-қимыл туралы» Қазақстан Республикасының 2015 жылғы 18 қарашадағы № 410-V Заңы;
	- Қазақстан Республикасы Ұлттық экономика министрінің 2014 жылғы 6 қарашадағы № 72 «Ауылдық елдi мекендерге жұмыс iстеуге және тұруға келген денсаулық сақтау, бiлiм беру, әлеуметтiк қамсыздандыру, мәдениет, спорт және агроөнеркәсіптік кешен саласындағы мамандарға, ауылдар, кенттер, ауылдық округтер әкімдері аппараттарының мемлекеттік қызметшілеріне әлеуметтiк қолдау шараларын ұсыну мөлшерін және қағидаларын бекіту туралы» бұйрығы.
         - Қазақстан Республикасы Өңірлік даму министрлігінің 2013 жылғы                24 қыркүйектегі №239/НҚ «Жергілікті атқарушы органдардың ауылдық елді мекендердің әлеуметтік-экономикалық дамуына мониторинг жүргізу туралы нұсқаулық» бұйрығы;
         - Қазақстан Республикасы Үкіметінің 2025 жылы 2 қыркүйектегі              №710 «Елді мекендерге арналған өңірлік стандарттар жүйесі» қаулысы;
    Аталған нормативтік құқықтық актілер төмендегідей жұмыстарды жүргізу тәртібін айқындайды:
             Қаланың әлеуметтік-экономикалық дамуының негізгі көрсеткіштері бойынша талдау жүргізу, Атырау қаласының 2026-2030 жылдарға арналған даму жоспарының іс-шаралар орындаласына мониторинг жүргізу, облыстың әлеуметтік-экономикалық даму болжамына қала бойынша көрсеткіштерінің жобасын әзірлеу, бюджеттік бағдарлама әкімгерлерінің бюджеттік бағдарламаларына келісім беру, бюджеттік инвестициялық жобалар бойынша экономикалық қорытынды дайындау, ауылдық елді-мекендерді дамытудың жылдық мониторингін дайындау, қала және ауылдық елді мекендерді өңірлік стандарттар жүйесі бойынша мониторинглеу, қала бойынша рейтинг көрсеткіштерін талдау.
           Экономикалық талдау және жоспарлау секторымен «Ауылдық елдi мекендерге жұмыс iстеуге және тұруға келген денсаулық сақтау, бiлiм беру, әлеуметтiк қамсыздандыру, мәдениет, спорт және агроөнеркәсіптік кешен саласындағы мамандарға, ауылдар, кенттер, ауылдық округтер әкімдері аппараттарының мемлекеттік қызметшілеріне әлеуметтiк қолдау шараларын ұсыну мөлшерін және қағидаларын бекіту туралы» Қазақстан Республикасы Ұлттық экономика министрінің 2014 жылғы 6 қарашадағы №72 бұйрығына сәйкес мемлекеттік қызметтің бір түрі көрсетіледі.  
           2026 жылдың 1 жартыжылдығында ауылдық елдi мекендерге жұмыс iстеуге және тұруға келген1 жас маманға көтерме жәрдемақы тағайындалды. Құжаттарды қабылдау кезінде сыбайлас жемқорлыққа әкелетін факторлар болған жоқ, себебі мемлекеттік қызмет АҚ "Отбасы Банк" тұрғын үй құрылыс жинақ банкі «Баспана Маркет» жылжымайтын мүлік порталы арқылы жүзеге асырылады. Көрсетілетін қызметті алушылар ЭЦҚ(электрондық цифрлық қолтаңба) көмегімен портал арқылы құжат тапсырады.
Ұсыным: Мемлекеттік қызмет көрсетуді одан әрі жетілдіру және сапалы қызмет көрсетуді қамтамасыз ету мақсатында бөлім қызметкерлерін біліктілік арттыру семинарларына жіберілсін.


1.2. «Бюджеттік жоспарлау» секторы жұмыс барысында келесі нормативтік құқықтық актілерді басшылыққа алады: 
       -  «Қазақстан Республикасы мемлекеттік қызметшілерінің әдептілік нормаларын және мінез-құлық қағидаларын одан әрі жетілдіру жөніндегі шаралар туралы» Қазақстан Республикасы Президентінің 2015 жылғы 29 желтоқсандағы № 153 Жарлығы;
-  «Қазақстан Республикасының Бюджет Кодексі» 2025 жылғы 15 наурыздағы № 171-VIII;
- «Бюджеттік жоспарлаудың қағидаларын бекіту туралы»  Қазақстан Республикасы Қаржы министрінің 2025 жылғы 29 сәуірдегі № 208 бұйрығы;
	 -«Мемлекеттік-жекешелік әріптестік туралы» Қазақстан Республикасының 2015 жылғы 31 қазандағы № 379-V Заңы;     
- «Мемлекеттік мүлік туралы» Қазақстан Республикасының 2011 жылғы 1 наурыздағы № 413-IV Заңы;
- Қазақстан Республикасының 2025 жылғы 18 шілдедегі №214-VII «Салық Кодексі»;
	 - «Бюджеттің қазынашылық атқарылуы және оларға кассалық қызмет көрсету рәсімдерін, қазынашылық есепке алу және мониторинг рәсімдерін бекіту туралы» Қазақстан Республикасы Қаржы министрінің 2025 жылғы 27 маусымдағы № 328 бұйрығы.
- «Сыбайлас жемқорлыққа қарсы іс-қимыл туралы» Қазақстан Республикасының 2015 жылғы 18 қарашадағы № 410-V Заңы;
- «Бюджеттік өтінімді жасау, ұсыну, қарау қағидаларын бекіту туралы» Қазақстан Республикасы Қаржы министрiнiң 2025 жылғы 22 сәуірдегі №185 бұйрығы;
-  «Қазақстан Республикасының Бірыңғай бюджеттік сыныптамасының кейбір мәселелері» Қазақстан Республикасы Қаржы министрінің 2025 жылғы 4 сәуірдегі №151 бұйрығы;
- Қазақстан Республикасының 2024 жылғы 1 шілдедегі№106-VIII «Мемлекеттік сатып алу туралы» Заңы;
-  «Мемлекеттік инвестициялық жобаларды жоспарлау және іске асыру, инвестициялық ұсынысты, техникалық-экономикалық және қаржылық-экономикалық негіздемелерді әзірлеу немесе түзету, қажетті сараптамалар жүргізу, бюджеттік кредиттеудің орындылығын айқындау, мемлекеттік инвестициялық жобалар портфелін қалыптастыру, сондай-ақ мемлекеттік инвестициялық жобалардың бекітілген (нақтыланған) параметрлерін түзету, іріктеу, іске асырылуын мониторингтеу және бағалау қағидаларын бекіту туралы» Қазақстан Республикасының Ұлттық экономика министрінің міндетін атқарушының 2025 жылғы 28 маусымдағы №59 бұйрығы.
	Аталған нормативтік құқықтық актілер төмендегідей жұмыстарды жүргізу тәртібін айқындайды: 
          Бюджеттік комиссияның жұмысшы органының қызметін атқару, қала бюджетінің жобасын қалыптастыру, бюджеттік бағдарлама әкімгерлерінің лимиттерін айқындау, қала бюджетін нақтылау бойынша құжаттарды рәсімдеу, бюджеттік бағдарлама әкімгерлерінің бюджеттік сұраным жобаларын қарау, олар бойынша қорытындылар дайындау, бюджеттік бағдарлама әкімгерлерінің бюджеттік бағдарламалар төлқұжаттарын қарау және келісім беру, инвестициялық ұсыныстар бойынша қорытынды дайындау, заңды тұлғалардың жарғылық қорын қалыптастыру немесе ұлғайту жөніндегі бюджеттік бағдарлама әкімгерлерінің қаржылық-экономикалық негіздемесін қарау, оған қорытынды дайындау, қалалық бюджетіне қатысты ақпарат әзірлеу, мекемелер шығыстарын жоспарлау және қаржыландыру мәселелеріне қатысты методикалық басшылық жасау,  бөлімнің салық және статистикалық есептілігін дайындау, бөлімнің негізгі материалдық-техникалық қорын есепке алу, есептен шығару, бөлімнің мемлекеттік сатып алуларды қолданыстағы заңдылыққа сәйкес іске асыру.
      Жоғарыда көрсетілген нормативтік құқықтық актілермен мемлекеттік жоспарлау  бойынша атқарушы органның құзырлары қатаң айқындалған, яғни орындалу мерзімдері, жүзеге асыру жолдары мен іс-әрекеттері заңмен шектелген, бұл мемлекеттік органның атқаратын міндеттерін заңнан тыс іске асыруға жол бермейді, нәтижесінде сыбайлас жемқорлыққа әкелетін тәуекел жоқ. 
Сонымен қатар, бөлімдегі мемлекеттік сатып алу процессі Қазақстан Республикасының 2024 жылғы  1 шілдедегі№106-VIII «Мемлекеттік сатып алу туралы» Заңына сәйкес іске асырылады, яғни қызметтер мен тауарларды сатып алу мемлекеттік сатып алу порталында жүзеге асырылады,  мемлекеттік сатып алудың жылдық жоспары бекітіледі, барлық мемлекеттік сатып алу (хабарлама, техникалық мазмұны, келісім шарт қорытындысы)  электронды түрде жүзеге асырылады. Аталған шаралар сыбайлас жемқорлық тәуекелдеріне жол бермейді. 
Ұсыным: Нормативтік құқықтық актілерге енгізілген өзгерістер бойынша ақпаратты бюджеттік бағдарлама әкімгерлеріне түсіндірме жұмыстары жүргізілсін.

1. Ұйымдастырушылық басқарушылық қызметіндегі 
сыбайлас жемқорлық тәуекелдерін анықтау
Ұйымдастырушылық – басқарушылық қызметі мынадай мәселелерді қамтыды:
1)бөлімнің ұйымдастырушылық –штаттық құрылым 8 мемлекеттік қызметшіден тұрады, қазіргі таңда бос лауазымдар жоқ. Атап айтқанда, бөлім басшысы 1 бірлік, бөлім басшысының орынбасары 1 бірлік, сектор меңгерушісі 2 бірлік, бөлімнің бас мамандары 4 бірлік.
Бөлім екі сектордан тұрады. Сектордың атаулары: бюджеттік жоспарлау секторы, экономикалық талдау және жоспарлау секторы.    
Бюджеттік жоспарлау секторында штат саны 4 бірлікті құрайды: сектор меңгерушісі және 3 бас мамандар
Экономикалық талдау және жоспарлау секторында штат саны 2 бірлікті құрайды: сектор меңгерушісі және бас маман.
2)есепті кезеңде мүдделер қақтығысын реттеу – осы кезең бойынша бөлімде мүдделер қақтығысы орын алған жоқ;
3)мемлекеттік қызметті көрсету-бөлім тарапынан 1 қызмет түрі көрсетіледі;
4)рұқсат беру функцияларын іске асыру - бөліммен рұқсат беру функциясы жүзеге асырылмайды;
5)бақылау функцияларын іске асыру – талдау жүргізілген кезеңде құжатайналым бойынша жоғары органдар мен мекемелерден түсіп отырған хаттар  бойынша жауаптар  уақытылы дайындалады. Заңды және  жеке тұлғалар тарапынан бөлімге 6 ай қорытындысымен 7 арыз түсті, жауабы қанағаттандырылды. 
6) бюджеттік және қаржылық ресурстарды дамыту және бөлу – 2025 жылы экономикалық саясат саласындағы мемлекеттік саясатты еске асыру, мемлекеттік жоспарлау жүйесін қалыптастыру және дамыту жөніндегі қызметтерге бір жылда 90 млн 820 мың теңге бөлінді, оның ішінде игерілуі 90 млн 818 мың теңгені құрады.
7) жеке және заңды тұлғалармен шарт жасасу -бөлімдегі мемлекеттік сатып алу процессі Қазақстан Республикасының 2024 жылғы  1 шілдедегі№106-VIII «Мемлекеттік сатып алу туралы» Заңына сәйкес іске асырылады, яғни қызметтер мен тауарларды сатып алу мемлекеттік сатып алу порталында жүзеге асырылады,  мемлекеттік сатып алудың жылдық жоспары бекітіледі, барлық мемлекеттік сатып алу (хабарлама, техникалық мазмұны, келісім шарт қорытындысы)  электронды түрде жүзеге асырылады. Аталған шаралар сыбайлас жемқорлық тәуекелдеріне жол бермейді.
8) ақпараттық жүйелерді әзірлеу және пайдалану – бөлім электрондық құжат айналым жүргізеді және e-otinish электронды хабарлама жүйесі арқылы сұраныстар қабылданды және барлық хаттар мен өтініштерге жауаптар белгіленген мерзімде дайындалды. Бөлім қызметкерлеріне қатысты сыбайлас жемқорлық мәселелері бойынша жеке және заңды тұлғалардан өтініштер түскен жоқ.
          9) бөлімнің ұйымдастырушылық-басқарушылық қызметінен туындайтын  өзге де мәселелер орын алған жоқ.  
  Қорытынды: Бөлім бойынша сыбайлас жемқорлық тәуекелдеріне ішкі талдау жүргізу нәтижесінде сыбайлас жемқорлық тәуекелдері жоқ екендігі анықталды, ұсыным берілді.


